钦定古今图书集成/明伦汇编/氏族典/第492卷 > 《凌迪知万姓统谱》 > 盛凤仪
## 钦定古今图书集成/明伦汇编/氏族典/第492卷 > 《凌迪知万姓统谱》 > 盛凤仪

按《万姓统谱》：“凤仪字景瑞，海阳人。以成化己酉贡，授
仁化县学训导，以贤能闻，巡抚韩雍檄置幕府。寻韶
之翁源、乳源二县兵发，凤仪设策平定安辑，仍命耕
种，绝户田以补输。民苦租赋不均，凤仪上议，定赋三
则以均之。继擢安溪教谕，署县事。后以秩满乞休，生
徒遮留至数百里。正德间，仁化士民思之，与教谕翁”
瑛、林岩并祀为《三贤祠》云。